મુંબઇ: દેશની જાહેર ક્ષેત્રની છ બેન્ક બેન્કિંગ સિસ્ટમમાં નાણાકીય પ્રવાહિતા વધારવા તથા સરકાર પર નાણાકીય બોજો હળવો કરવા પબ્લિક શેર ઇશ્યૂ મારફતે નાણાં ઊભાં કરવાની કવાયત હાથ ધરી છે. નાણાં વિભાગના એક ઉચ્ચ અધિકારીના જણાવ્યા પ્રમાણે બેન્કો માટે સમય આવી ગયો છે કે તેઓ કેપિટલ માર્કેટનો ઉપયોગ કરે. તેમણે જણાવ્યું કે અમને લાગે છે કે ઓછામાં ઓછી છ બેન્ક પબ્લિક ફોર ઇશ્યૂ મારફતે નાણાં ઊભાં કરવાની યોજના બનાવી શકે છે અને ચાલુ નાણાકીય વર્ષ દરમિયાન પબ્લિક શેર ઈશ્યૂ દ્વારા નાણાં એકઠાં કરશે.